राजुराजले जुन पद आँकेका थिए, त्यसको निम्ति पार्टीले पत्याउन २५ वर्ष कुर्नुपर्यो। यसबीच राजनीतिक गतिविधिहरूमा उनी त्यति चर्चामा रहेनन्। त्यही भएर महानगरपालिकाको हैसियत बनाइसकेको काठमाडौंको नयाँ पुस्ताका निम्ति उनी नौला व्यक्ति हुन सक्छन्। तर, व्यक्तिगत राजनीतिक संघर्ष र पार्टीभित्रको सक्रियता हेर्ने हो भने राजुराज काठमाडौं कांग्रेसभित्र आज पनि उत्तिकै क्रियाशील रहेको पार्टीका नेताहरू बताउँछन्।
